hy hy hy hy hy hy hy hy hy hy hy hy hy hy hy hy hy de hy hy ceb hy en ko hy hy hy hy hy hy hy hy hy hy hy hy hy hy hy hy hy hy hy fr hy es es tr en en hy hy hy hy hy hy hy hy hy hy hy hy hy hy hy hy es es tr en en hy hy nb hy hy hy hy hy hy hy hy hy hy hy hy hy en en hy hy hy hy hy en en en
Ցմահ դատապարտյալ Արթուր Մկրտչյանին մեծ դժվարությամբ է հաջողվել պատժի կրման կիսափակ ռեժիմից տեղափոխվել կիսաբաց ռեժիմ: 2020 թվականին դատապարտյալին տեղափոխել էին կիսաբաց ռեժիմի, սակայն, այն ընդամենը մեկ ամիս տեւեց: Նմանատիպ իրավիճակ եղել էր նաեւ 2019 թվականին: Դատախազությունը պնդել էր, որ նա դրական վարքագիծ չի դրևսորել և կասեցրել էր ռեժիմի փոփոխության որոշումը:
Արթուր Մկրտչյանն անազատության մեջ է արդեն 26  տարի: Նրան 1996թ-ին մեղադրել էին 5 ծառայակիցների սպանության համար, սակայն, Մկրտչյանը մինչեւ վերջերս մեղադրանքը չէր ընդունում: Մեղադրանքն ընդունելու պատճառn էլ հանդիսացել է այն, որ սա հնարավորություն է տալիս դիմել պատժից պայմանական վաղաժամկետ ազատվելու համար:
Թե ինչու է դատախազությունը ցանկանում Արթուր Մկրտչյանին կրկին վերադարձնել խիստ ռեժիմի, ցմահ դատապարտյալն այստեղ միտումներ է տեսնում՝ պնդելով, որ թե նման խստացումներով իրեն ազատվելու հնարավորությունից են զրկում։
Արթուր Մկրտչյանը Forrights-ի հետ զրույցում նշեց, որ դիմել է պատժից պայմանական վաղաժամ ազատվելու համար: Ըստ Մկրտչյանի՝ այստեղ եւս խնդիրներ կան: Բանն այն է, որ վաղաժամ ազատվելու դիմելու համար պետք է դատապարտյալը հաղթահարի սահմանված գնահատման շեմի նվազագույն բալերը՝ 28 միավոր: Այս բալերն ունենալու համար դատապարտյալը պետք է ունենա օրինակելի վարքագիծ:
Արթուր Մկրտչյանին Պրոբացիայի ծառայությունը եւ Քրեակատարողական ծառայությունը բացասական եզրակացություն են տվել: «Ես այդ եզրակացությունները բողոքարկել եմ դատարանում, քանի որ այդ եզրակացությունների մեջ կան թերություններ»,- ասում է ցմահ դատապարտյալը եւ նշում, որ իրեն 24 բալ են տվել, սակայն, նա տուժող կողմից ունի գրավոր հաստատում, որոնք պնդնում են, թե դեմ չեն, որ Արթուր Մկրտչյանը դիմի վաղաժամ ազատվելու համար:
«ՔԿԾ-ն եզրակացություն տալու մեջ հապշտապություն է ցուցաբերել, շատ սուղ ժամկետներում են եզրակացությունը կազմել, իսկ ես այդ ընթացքում  նոր հանգամանքեր եմ ներկայացրել, որն ավելացնում է իմ միավորները, բայց հաշվի չեն առնում: Հիմա դատարանում ուզում եմ վերականգնել իմ միավորները: Պրոբացիայի ծառայությունն էլ նույն բանն է արտագրել»,- ասում է Արթուր Մկրտչյանը եւ մանրամասնում, թե եզրակացություն տվող մարմիններն ինչ խախատումներ են թույլ տվել:
«Օրենքով եզրակացություն տալու ժամկետ սահմանվում է  40 օրը, իսկ իրենք անում են առաջին մեկ շաբաթվա մեջ, ես 10-15 օրվա ընթացքում  ներկայացրել եմ նոր հանգամանքեր: Տուժողների կողմից ներկայացրել եմ գրավոր հիմքեր, որ իրենց հետ որեւէ պարտք-պահանջ չունեմ, բայց եզրակացությունն արդեն կազմված է եղել»,- ասաց նա:
Արթուր Մկրտչյանը Պրոբացիայի ծառայության եւ Քրեակատարողական ծառայության կողմից իրեն տրված բացասական եզրակացություններն այժմ վիճարկում է դատարանում: Ցմահ դատապարտյալը հույս ունի, որ հնարավորություն կստանա դիմել  պատժից պայմանական վաղաժամ ազատվելու համար:
Քրեական արդարադատության ոլորտի փորձագետ Արշակ Գասպարյանը Forrights-ի հետ զրույցում անդրադառնալով այս բալային համակարգին նշեց, որ ցմահ դատապարտյալների վերաբերյալ պետք է առանձին մոտեցում լինի՝ պատժից պայմանական վաղաժամ ազատվելու համար, որը պետք է ուղիղ կապված լինի ռեժիմային փոփոխությունների հետ:
«Ցմահների վերաբերյալ պետք է ունենանք վարքի գնահատման այլ մեխանիզմ: Այն ինչ հիմա կա ցմահ ազատազրկվածի համար չէ: Մենք չենք կարող մեկ գործիքով չափել երեք տարի ազատազրկվածին եւ ցմահ ազատազրկվածին: Նրանց համար պետք է առանձին բալային համակարգ կիրառել՝ հասկանալ, թե այս մարդիկ քսան տարի ազատազրկվելով ինչ են քաղել»,- ասում է նա:
Այս համակարգն ունի մի շարք թերություններ: Մասնավորապես, եթե դատապարտյալը աշխատանք է կատարում, ապա ստանում է որոշակի միավորներ: Սակայն, եթե դիմում է աշխատանքի համար, իսկ ՔԿՀ-ն չի կարողանում աշխատանքով ապահավել դատապարտյալը զրկվում է միավորներից:
«Քսան տարվա ընթացքում փոխված կամ չփոխված հիմնարկի պետը այդ հիմնարկում ինչ է արել ազատազրկվածի համար եւ նա դրանից որ մասն է վերցրել: Ցմահ ազատազրկվածը եթե տասը ծրագրից երկուսում է ընդգրկվում, ապա սա արդեն ցուցիչ է, որ նա տեղափոխվի այլ ռեժիմով ուղղիչ հիմնարկ»,-նշում է փորձագետը:
Նախորդ նյութըԵվրամիությունը կոչ է անում վերադարձնել բոլոր մնացյալ ռազմագերիներին և ձերբակալված անձանց
Հաջորդ նյութըՈչպատերազմական գործողությունների հետևանքով ԶՈՒ-ում մահացության 100 դեպք է գրանցվել 2020թ-ին․ ՀՔԱՎ
«Հայաստանը մեծ արվեստագետ կորցրեց». վերջին մարտերում զոհված 19-ամյա Արենից հուշը նրա գեղանկարներն են
«Դիրք չկա, որ խնդիր չլինի»․ ի՞նչ պայմաններում են քնում զինվորները
ԱՄՆ միջնորդությամբ հայ 17 գերիները վերադարձվել են
Այս կայքն ստեղծվել է «Լրատվության այլընտրանքային ռեսուրսներ» ծրագրի շրջանակներում: Ծրագիրը հնարավոր է դարձել Ամերիկայի ժողովրդի աջակցությամբ` ԱՄՆ Միջազգային զարգացման գործակալության (ԱՄՆ ՄԶԳ) միջոցով: Կայքի բովանդակությունը միմիայն հեղինակներինն է և պարտադիր չէ, որ արտահայտի ԱՄՆ ՄԶԳ կամ ԱՄՆ կառավարության տեսակետները:
2022 © Journalists for Human Rights
Կարեն Անդրեասյանն ընտրվել է ԲԴԽ նախագահ
Ադրբեջանը խրախուսում է հայերի նկատմամբ պատերազմական հանցագործությունները․ ՀՀ ՄԻՊ
Edit with Live CSS
Write CSS OR LESS and hit save. CTRL + SPACE for auto-complete.